CELEX: 32020D0553
Language: hu
Date: 2020-04-21 00:00:00
Title: A Bizottság (EU) 2020/553 végrehajtási határozata (2020. április 21.) az (EU) 2020/167 végrehajtási határozatnak az egyes nemzetközi mobiltávközlési cellás hálózatok berendezéseire vonatkozó harmonizált szabványok tekintetében történő módosításáról

22.4.2020   
               
               
                  HU
               
               
                  Az Európai Unió Hivatalos Lapja
               
               
                  L 127/22
               
            
         A BIZOTTSÁG (EU) 2020/553 VÉGREHAJTÁSI HATÁROZATA
         (2020. április 21.)
         az (EU) 2020/167 végrehajtási határozatnak az egyes nemzetközi mobiltávközlési cellás hálózatok berendezéseire vonatkozó harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/53/EU európai parlamenti és tanácsi irányelv (2) 16. cikke értelmében azokról a rádióberendezésekről, amelyek megfelelnek az olyan harmonizált szabványoknak, illetve azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által lefedett, az említett irányelv 3. cikkében előírt alapvető követelményeknek.
                  
               
                     (2)
                  
                  
                     A C(2015) 5376 bizottsági végrehajtási határozattal (3) a Bizottság felkérte az Európai Elektrotechnikai Szabványügyi Bizottságot és az Európai Távközlési Szabványügyi Intézetet (ETSI), hogy a 2014/53/EU irányelv támogatása céljából dolgozzák ki és vizsgálják felül a rádióberendezésekre vonatkozó harmonizált szabványokat.
                  
               
                     (3)
                  
                  
                     A C(2015) 5376 végrehajtási határozatban megfogalmazott kérelem alapján az ETSI felülvizsgálta az EN 301 908-1 V11.1.1, az EN 301 908-3 V11.1.3, az EN 301 908-14 V11.1.2 és az EN 301 908-18 V11.1.2 harmonizált szabványokat. E felülvizsgálat eredményeként elfogadásra kerültek a nemzetközi mobiltávközlési (IMT) cellás hálózati berendezések rádióspektrumához való hozzáférés EN 301 908-1 V13.1.1, EN 301 908-3 V13.1.1, EN 301 908-14 V13.1.1 és EN 301 908-18 V13.1.1 harmonizált szabványai.
                  
               
                     (4)
                  
                  
                     A Bizottság az ETSI-vel együtt megvizsgálta, hogy az említett harmonizált szabványok megfelelnek-e a C(2015) 5376 végrehajtási határozatban foglalt kérelemnek.
                  
               
                     (5)
                  
                  
                     Az EN 301 908-1 V13.1.1, az EN 301 908-3 V13.1.1, az EN 301 908-14 V13.1.1 és az EN 301 908-18 V13.1.1 harmonizált szabványok megfelelnek az általuk lefedni kívánt és a 2014/53/EU irányelvben meghatározott alapvető követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (6)
                  
                  
                     A 2014/53/EU irányelv támogatására kidolgozott harmonizált szabványok hivatkozásait az (EU) 2020/167 bizottsági végrehajtási határozat (4) tartalmazza. Annak biztosítása érdekében, hogy a 2014/53/EU irányelv támogatása céljából kidolgozott harmonizált szabványok hivatkozásai egyetlen jogi aktusban szerepeljenek, az EN 301 908-1 V13.1.1, az EN 301 908-3 V13.1.1, az EN 301 908-14 V13.1.1 és az EN 301 908-18 V13.1.1 szabványok hivatkozásait fel kell venni az említett végrehajtási határozatba.
                  
               
                     (7)
                  
                  
                     Az EN 301 908-1 V13.1.1, az EN 301 908-3 V13.1.1, az EN 301 908-14 V13.1.1 és az EN 301 908-18 V13.1.1 harmonizált szabványok az EN 301 908-1 V11.1.1, az EN 301 908-3 V11.1.3, az EN 301 908-14 V11.1.2, illetve az EN 301 908-18 V11.1.2 harmonizált szabványok helyébe lépnek, amelyek hivatkozásai közzétételre (5) kerültek az Európai Unió Hivatalos Lapjának C sorozatában.
                  
               
                     (8)
                  
                  
                     Ezért az EN 301 908-1 V11.1.1, az EN 301 908-3 V11.1.3, az EN 301 908-14 V11.1.2 és az EN 301 908-18 V11.1.2 harmonizált szabványok hivatkozásait törölni kell az Európai Unió Hivatalos Lapjának C sorozatából. Az (EU) 2020/167 végrehajtási határozat III. melléklete felsorolja a 2014/53/EU irányelvet támogató azon harmonizált szabványok hivatkozásait, amelyeket törölnek az Európai Unió Hivatalos Lapjának C sorozatából. Ezért a fenti hivatkozásokat indokolt felvenni az említett mellékletbe. Annak érdekében, hogy a gyártóknak elegendő idejük legyen felkészülni az EN 301 908-1 V13.1.1, az EN 301 908-3 V13.1.1, az EN 301 908-14V13.1.1 és az EN 301 908-18 V13.1.1 harmonizált szabványok alkalmazására, az EN 301 908-1 V11.1.1, az EN 301 908-3 V11.1.3, az EN 301 908-14 V11.1.2 és az EN 301 908-18 V11.1.2 harmonizált szabványokra való hivatkozások visszavonását indokolt egy későbbi időpontra halasztani.
                  
               
                     (9)
                  
                  
                     Az (EU) 2020/167 végrehajtási határozatot ezért ennek megfelelően módosítani kell.
                  
               
                     (10)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Következésképpen elő kell írni, hogy e határozat a közzététele napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2020/167 végrehajtási határozat I. melléklete e határozat I. mellékletének megfelelően módosul.
         
         
            2. cikk
            Az (EU) 2020/167 végrehajtási határozat III. melléklete e határozat II. mellékletének megfelelően módosul.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. április 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
         
            (3)  A Bizottság C(2015) 5376 végrehajtási határozata (2015. augusztus 4.) az Európai Elektrotechnikai Szabványügyi Bizottságnak és az Európai Távközlési Szabványügyi Intézetnek szóló, a 2014/53/EU európai parlamenti és tanácsi irányelv támogatását célzó, a rádióberendezések szabványosítására irányuló kérelemről.
         
            (4)  A Bizottság (EU) 2020/167 végrehajtási határozata (2020. február 5.) a rádióberendezésekre vonatkozóan a 2014/53/EU európai parlamenti és tanácsi irányelv támogatása céljából kidolgozott harmonizált szabványokról (HL L 34., 2020.2.6., 46. o.).
         
            (5)  HL C 326., 2018.9.14., 114. o.
         
      
      
         
            I. MELLÉKLET
            Az (EU) 2020/167 végrehajtási határozat I. melléklete a következő sorokkal egészül ki:
            
               
                           Szám
                        
                        
                           A szabvány hivatkozása
                        
                     
                           „4.
                        
                        
                           EN 301 908-1 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 1. rész: Bevezetés és általános követelmények
                        
                     
                           5.
                        
                        
                           EN 301 908-3 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 3. rész: CDMA közvetlen kiterjesztésű (UTRA FDD) bázisállomások (BS)
                        
                     
                           6.
                        
                        
                           EN 301 908-14 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 14. rész: Fejlett egyetemes földfelszíni rádiós hozzáférési (E-UTRA) bázisállomások (BS)
                        
                     
                           7.
                        
                        
                           EN 301 908-18 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 18. rész: E-UTRA, UTRA és GSM/EDGE többszabványos rádió (MSR) bázisállomása (BS)”
                        
                     
         
      
      
         
            II. MELLÉKLET
            Az (EU) 2020/167 végrehajtási határozat III. melléklete a következő sorokkal egészül ki:
            
               
                           Szám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „8.
                        
                        
                           EN 301 908-1 V11.1.1
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 1. rész: Bevezetés és általános követelmények
                        
                        
                           2021. október 22.
                        
                     
                           9.
                        
                        
                           EN 301 908-3 V11.1.3
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 3. rész: CDMA közvetlen kiterjesztésű (UTRA FDD) bázisállomások (BS)
                        
                        
                           2021. október 22.
                        
                     
                           10.
                        
                        
                           EN 301 908-14 V11.1.2
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 14. rész: Fejlett egyetemes földfelszíni rádiós hozzáférési (E-UTRA) bázisállomások (BS)
                        
                        
                           2021. október 22.
                        
                     
                           11.
                        
                        
                           EN 301 908-18 V11.1.2
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 18. rész: E-UTRA, UTRA és GSM/EDGE többszabványos rádió (MSR) bázisállomása (BS)
                        
                        
                           2021. október 22.”